ΕΝΔΕΙΚΤΙΚΕΣ ΑΠΑΝΤΗΣΕΙΣ
Α3.
Οι μαθητές/-τριες αναμένεται να εντοπίσουν τις θετικές επιδράσεις και τις αρνητικές επιπτώσεις της τηλεόρασης στο κείμενο και να τις συνδυάσουν με τα προσωπικά τους βιώματα. Ίσως χρειαστούν την καθοδήγηση του/της εκπαιδευτικού, ώστε να βοηθηθούν στην διατύπωση των σκέψεών τους μέσω συγκεκριμένων παραδειγμάτων από εκπομπές που ενδεχομένως παρακολουθούν συστηματικά.

Β3.
1. [bookmark: _GoBack]Οι μαθητές/-τριες αναμένεται να εντοπίσουν τα περιεχόμενα του δελτίου ειδήσεων (σεισμός, συνέδριο, ρεπορτάζ, διαδήλωση, δελτίο καιρού). Εάν η ειδική εκπαιδευτική τους ανάγκη το επιτρέπει, μπορούν να αναφερθούν σε συναισθήματα που τους προκαλεί το περιεχόμενο του δελτίου ειδήσεων.
ή
2. Εφόσον οι μαθητές/-τριες είναι σε θέση να κάνουν τις απαραίτητες αναγωγές και να φανταστούν ότι ασκούν το επάγγελμα του/της δημοσιογράφου, θα μπορούσαν να καταλήξουν σε ένα κείμενο που να αποτυπώνει τα ενδιαφέροντά τους. Ενδεχομένως να χρειαστούν την καθοδήγηση του/της εκπαιδευτικού ως προς την ποικιλία των θεμάτων που εμπεριέχονται σε ένα δελτίο ειδήσεων, ώστε οι μαθητές/-τριες να διευκολυνθούν στην επιλογή τους.
